รถยนต์นั่งขนาดเล็กมากผลิตโดยโตโยต้า
สำหรับรุ่นรถยนต์ที่คล้ายกัน ดูที่ โตโยต้า วีออส (รหัส XP150)
Motor vehicle

**โตโยต้า ยาริส รหัส XP150** มีพื้นฐานมาจากโตโยต้า วีออส รหัส XP150 เช่นกัน โดยเป็นรถยนต์นั่งขนาดเล็กมาก ได้รับการผลิตและจำหน่ายโดยโตโยต้าภายใต้ชื่อโตโยต้า ยาริส ตั้งแต่ พ.ศ. 2556 เปิดตัวครั้งแรกที่นิทรรศการแสดงรถยนต์แห่งชาติเซี่ยงไฮ้ครั้งที่ 15 ในเดือนเมษายน พ.ศ. 2556 ยาริสได้ทำตลาดในกลุ่มประเทศในเอเชียบางประเทศรวมถึงประเทศจีน ไต้หวัน เอเชียตะวันออกเฉียงใต้และแถบตะวันออกกลาง ยาริส รหัส XP150 เป็นแฮทช์แบ็กที่มีขนาดใหญ่กว่าและยาวกว่าวยาริส (วิทซ์) รหัส XP130 ที่ซึ่งขายในเฉพาะในตลาดญี่ปุ่น อเมริกาเหนือ ยุโรปและออสเตรเลีย ยาริสแฮทช์แบ็กรหัส XP150 ยังทำตลาดในชื่อยาริสสปอร์ตที่ประเทศชิลีตั้งแต่ พ.ศ. 2557 ประเทศเม็กซิโกและอาร์เจนติน่าใน พ.ศ. 2559 ซึ่งล้วนนำเข้าจากประเทศไทย ซึ่งมาแทนยาริสที่มีพื้นฐานมาจากวิทซ์ (รหัส XP130)

ที่มา
-----

ปกติแล้ว โตโยต้า ยาริส ทำตลาดอยู่ในกลุ่มรถยนต์นั่งขนาดเล็กมาก ประเภททั่วไป (เช่น ฮอนด้า แจ๊ซ, เชฟโรเลต โซนิค, มาสด้า 2) แต่นับตั้งแต่ พ.ศ. 2553 เป็นต้นมาได้เกิดตลาดใหม่ในประเทศไทย คือ ตลาดรถยนต์นั่งขนาดเล็กมาก ประเภทอีโคคาร์ ซึ่งจะเป็นรถยนต์ระดับต่ำกว่า ใช้เครื่องเล็ก ประหยัดน้ำมันกว่า ต้นทุนการผลิตต่ำกว่า และได้มาตรการสนับสนุนด้านการลดภาษีจากรัฐบาล ทำให้มีราคาถูกกว่ารถประเภททั่วไป โตโยต้าจึงต้องการจะทำตลาดกลุ่มอีโคคาร์บ้าง แต่ไม่ต้องการให้มีรถยนต์นั่งขนาดเล็กมาก 5 ประตูขายพร้อมกันสองประเภท จึงตัดสินใจ ยุติการผลิตยาริสเดิมลง พัฒนาอีโคคาร์รุ่นใหม่ขึ้นมาให้ได้ตามเงื่อนไขอีโคคาร์ของรัฐบาล ซึ่งไม่มีความเกี่ยวข้องกับยาริสเดิมแม้แต่น้อย แต่ยืมชื่อยาริสมาใช้ในการทำตลาดเพียงเท่านั้น ดังนั้น รุ่นนี้จึงไม่สามารถนับเป็นยาริสรุ่นที่ 4 ได้ **และไม่สามารถเปรียบเทียบราคาได้กับ ฮอนด้า แจ๊ซ, มาสด้า 2, เชฟโรเลต โซนิคได้เหมือนรุ่นเดิม แต่ต้องเปรียบเทียบกับรถยนต์ที่อยู่ในโครงการอีโคคาร์เช่นเดียวกัน เช่น ฮอนด้า บริโอ้, นิสสัน มาร์ช, ซูซูกิ สวิฟต์, มิตซูบิชิ มิราจ จึงจะถูกต้อง**

ด้วยการใช้ชื่อยาริส อีกทั้งโตโยต้ายังออกแบบ **เฉพาะห้องโดยสารและลายล้อ** ให้คล้ายคลึงกับ โตโยต้า วีออส 2013 (ซึ่งเป็นรถประเภทปกติ ไม่ใช่อีโคคาร์) ทำให้ผู้บริโภคจำนวนมากเข้าใจผิดว่าเป็นรุ่นต่อจากยาริสรุ่นเดิมที่เป็นประเภทปกติ และไปเทียบราคากับคู่แข่งของยาริสเดิม แล้วเข้าใจว่าเป็นยาริสรุ่นใหม่ที่ลดราคาลงถูกกว่าคู่แข่ง แต่ในความเป็นจริงแล้วราคาที่ปรับถูกลง เนื่องจากตัวรถนั้นได้มีการปรับเปลี่ยนเครื่องยนต์ลงจากเดิม 1.5 ลิตร เป็นอีโคคาร์ที่ 1.2 ลิตร ซึ่งยาริส อีโคคาร์นั้นก็มีจุดเด่นที่ขนาดซึ่งใหญ่ที่สุดในบรรดารถอีโคคาร์ 5 ประตูในตลาดทั้งหมดและเครื่องยนต์ที่มีอัตราเร่งที่ดีในขณะนั้น

แกลอรี่
-------

* 2017 Yaris 1.5 E (NSP151; ก่อนปรับโฉม)2017 Yaris 1.5 E (NSP151; ก่อนปรับโฉม)
* 2015 Yaris 1.5 TRD Sportivo (NCP150)2015 Yaris 1.5 TRD Sportivo (NCP150)
* 2016 Yaris 1.5 TRD Sportivo (NSP151)2016 Yaris 1.5 TRD Sportivo (NSP151)
* Yaris 1.5 S (NSP151; ปรับโฉมครั้งแรก)Yaris 1.5 S (NSP151; ปรับโฉมครั้งแรก)
* Yaris 1.5 TRD Sportivo (NSP151; ปรับโฉมครั้งแรก)Yaris 1.5 TRD Sportivo (NSP151; ปรับโฉมครั้งแรก)
* 2021 Yaris Sport Play Limited Edition (NSP152; ปรับโฉมครั้งที่ 2, ประเทศไทย; Thailand)2021 Yaris Sport Play Limited Edition (NSP152; ปรับโฉมครั้งที่ 2, ประเทศไทย; Thailand)
* 2021 Yaris 1.5 GR Sport (NSP151; ปรับโฉมครั้งที่ 2, Indonesia)2021 Yaris 1.5 GR Sport (NSP151; ปรับโฉมครั้งที่ 2, Indonesia)
* 2021 Yaris Sport Premium (NSP152; ปรับโฉมครั้งที่ 2, ประเทศไทย)2021 Yaris Sport Premium (NSP152; ปรับโฉมครั้งที่ 2, ประเทศไทย)
* 2021 Yaris X-Urban (ประเทศไทย)2021 Yaris X-Urban (ประเทศไทย)

### Yaris 60th Anniversary (ประเทศไทย)

Toyota Yaris ถือได้ว่าเป็นรถ Eco car ยอดนิยมของคนไทย และทางโตโยต้าประเทศไทยก็ไม่พลาดที่จะนำรถยนต์รุ่นนี้ไปตกแต่งในเวอร์ชั่นพิเศษ 60th Anniversary เพื่อเป็นการเฉลิมฉลองโตโยต้าประเทศไทยครบรอบ 60 ปี เคาะราคาขายที่ 709,000 บาท บนพื้นฐานของรุ่น Sport Premium (Two-Tone) / X มาพร้อมตัวถังสีขาวมุก Platinum White Pearl / Black Roof **จำกัดแค่ 1,000 คันเท่านั้น**

ความพิเศษของ Yaris 60th Anniversary รุ่นพิเศษฉลองครบรอบ 60 ปี มีดังนี้ 

* ภายนอกสีขาวมุกหลังคาดำ
* ล้ออัลลอยขนาด 15 นิ้ว สีเทา
* สเกิร์ตด้านหน้า
* สัญลักษณ์รุ่น 60 ปี บริเวณแก้มด้านข้าง
* วัสดุหุ้มเบาะสีดำสลับขาว ตกแต่งด้ายสีแดง-เทา พร้อมสัญลักษณ์รุ่น 60 ปี
* พวงมาลัย ตกแต่งด้วยด้ายสีเทา
* กล่องเก็บของที่คอนโซลกลาง ตกแต่งด้วยด้ายสีเทา
* ที่วางแขนด้านข้าง ตกแต่งด้วยด้ายสีแดง
* ระบบ T- Connect
* กล่องกุญแจ พร้อม Certificate, Apple Air Tag และพวงกุญแจสำหรับรุ่นฉลองครบรอบ 60 ปี
* สิทธิ์ลุ้นเป็นเจ้าของรถสปอร์ต Toyota GR 86 จำนวน 1 คัน

นอกจากนี้ ยังมี Yaris 60th Anniversary ที่ Wrap สี Laminated Grey ด้วยฟิล์มลามิเนต มูลค่า 57,000 บาท จำหน่ายเพียงโชว์รูมละ 1 คันเท่านั้น

### Yaris ปรับโฉมครั้งที่ 3 (ประเทศไทย)

บริษัท โตโยต้า มอเตอร์ ประเทศไทย จำกัด แนะนำรถยนต์ TOYOTA YARIS เพื่อตอบสนองความต้องการรถยนต์นั่งขนาดเล็กในประเทศไทย ด้วยดีไซน์ภายนอกที่โดดเด่นเป็นเอกลักษณ์ ภายในห้องโดยสารกว้างขวาง สะดวกสบาย ตกแต่งด้วยวัสดุคุณภาพสูง ตอบรับไลฟ์สไตล์คนรุ่นใหม่ พร้อมสมรรถนะการขับขี่คล่องตัว และมีจุดเด่นที่ประสิทธิภาพการประหยัดน้ำมัน ที่สำคัญเพิ่มความมั่นใจในการขับขี่ด้วยระบบความปลอดภัยมาตรฐานระดับโลกของรถยนต์โตโยต้า "Toyota Safety Sense" นายศุภกร รัตนวราหะ รองกรรมการผู้จัดการใหญ่ กล่าวในการแถลงข่าวเปิดตัวอย่างเป็นทางการผ่านระบบออนไลน์ว่า "โตโยต้าได้แนะนำรถยนต์ที่ได้รับความนิยมเป็นอย่างสูงนั่นคือ TOYOTA YARIS ซึ่งมียอดขายรวมในประเทศไทยกว่า 418,000 คัน\* นับตั้งแต่เปิดตัวในปี พ.ศ.2548 และยังได้รับความนิยมด้วยยอดขายอันดับ 1 ในตลาดอีโคคาร์แฮทช์แบ็คในปี พ.ศ.2565 ที่ผ่านมาอีกด้วย ในวันนี้ผมมีความยินดี ที่จะแนะนำ TOYOTA YARIS รุ่นใหม่ล่าสุด ที่ได้รับการพัฒนาทั้งในด้านรูปลักษณ์ และฟังก์ชันการใช้งาน เพื่อตอบโจทย์ความต้องการของลูกค้าได้ดีมากยิ่งขึ้น" นายรัฐพล ชุมสมุทร หัวหน้าวิศวกรระดับภูมิภาค กล่าวถึงการพัฒนารถรุ่นนี้ว่า "TOYOTA YARIS รุ่นปรับปรุงโฉมใหม่นี้ เรารักษาจุดแข็งของคอมแพคแฮทช์แบ็คไว้ได้ทั้งหมด ไม่ว่าจะเป็นความประหยัดน้ำมัน ความนุ่มนวล และคล่องแคล่วในการขับขี่ ห้องโดยสารนั่งสบาย เหมาะกับการใช้งานที่หลากหลาย และครั้งนี้เรายังได้เสริมจุดเด่นของผลิตภัณฑ์เพื่อให้ตอบรับแอคทีฟไลฟ์สไตล์ของคนรุ่นใหม่"

* ข้อมูลยอดขายสะสมของ TOYOTA YARIS ตั้งแต่เดือนธันวาคม 2548 – เดือนธันวาคม พ.ศ. 2565

* 2023 Yaris Sport (NSP152; ปรับโฉมครั้งที่ 3, Thailand)2023 Yaris Sport (NSP152; ปรับโฉมครั้งที่ 3, Thailand)
* 2023 Yaris Premium S (NSP152; ปรับโฉมครั้งที่ 3, Thailand)2023 Yaris Premium S (NSP152; ปรับโฉมครั้งที่ 3, Thailand)

#### รุ่นย่อย

| รุ่น | เครื่องยนต์ | ราคาเปิดตัว | หมายเหตุ |
| --- | --- | --- | --- |
| PREMIUM S | 3NR-FKE 1.2 ลิตร เบนซิน | 694,000 บาท |  |
| PREMIUM | 679,000 บาท |  |
| SMART | 619,000 บาท |  |
| SPORT | 559,000 บาท | รุ่นเริ่มต้น |

ราคายังไม่รวมชุดอุปกรณ์ตกแต่งมาตรฐาน LUSSO (ลูสโซ่) , CHIARO (เคียโร่) และ PRESTO (เพรสโต้)

มีทั้งหมด 8 สี คือสีเทา Cement Gray Metallic (*สีใหม่*) , สีเงิน Metal Stream (*สีใหม่*) , สีเทา Urban Metal (*สีใหม่*) , สีแดง Red Mica Metallic , สีดำ Attitude Black Mica , สีขาว Super White , สีส้ม Spicy Scarlet และสีขาวมุก Platinum White Pearl

สีเทา Cement Gray Metallic (เฉพาะรุ่น SMART / SPORT), สีส้ม Spicy Scarlet จะมีในรุ่น SMART และสีขาวมุก Platinum White Pearl (ยกเว้นรุ่น SPORT) เป็นสีพิเศษ เพิ่มเงิน 7,000 บาท , สีขาว Super White II จะมีในรุ่น SPORT , สีขาวมุก Platinum White Pearl จะมีในรุ่น SMART, PREMIUM และ PREMIUM S

* สำหรับสี Cement Gray Metallic with Black Roof, Spicy Scarlet with Black Roof, Platinum White Pearl with Black Roof เพิ่ม 12,000 บาท และ สี Red Mica Metallic with Black Roof เพิ่ม 5,000 บาท (เฉพาะรุ่น PREMIUM และ PREMIUM S)

**ความเปลี่ยนแปลงของ Toyota Yaris Minorchange 2023 มีดังนี้**

* เปลี่ยนดีไซน์ด้านหน้าใหม่ เป็นแบบ Hammerhead Design (ฉลามหัวค้อน), ชุดไฟหน้า Projector LED, กันชนหลังใหม่ เป็นแบบ Diffuser Style
* เพิ่มสีตัวถังใหม่ Cement Gray Metallic
* เปลี่ยนการตกแต่งภายใน, วัสดุตกแต่งภายในใหม่ พร้อมโทนสีที่หลากหลาย อย่าง "Orchid brown" ซึ่งดีไซเนอร์ได้เลือกใช้โทนสีดำ สลับกับสีน้ำตาล และเลือกใช้ "Accent ribbon" สีน้ำตาลอ่อน
* เปลี่ยนหน้าจอระบบความบันเทิง ขนาด 8 – 9 นิ้ว
* ปรับเพิ่มอุปกรณ์ในแต่ละรุ่นย่อยใหม่
* ปรับราคาเพิ่มขึ้นรุ่นย่อยละ 10,000 – 15,000 บาท

แหล่งอ้างอิง
------------

1. ↑  "Mengenal Sosok Desainer Lokal di Balik Yaris TRD Sportivo" [Get to know the figure of a local designer behind the Yaris TRD Sportivo]. *Kompas* (ภาษาอินโดนีเซีย). Indonesia. 2018-04-09. สืบค้นเมื่อ 2019-07-15.
2. ↑  Katana, Satria (2019-11-11). "Toyota Yaris Gunakan Mesin Baru 3NR-FKE di Thailand". *AutonetMagz* (ภาษาอินโดนีเซีย). Indonesia. สืบค้นเมื่อ 2019-12-16.
3. 1 2
4. ↑  Hanif, Ridwan (2014-03-20). "Kenapa Toyota Yaris Indonesia Berbeda dengan Yaris Versi Eropa dan Amerika?" [Why is the Indonesian Toyota Yaris different from the European and American versions of the Yaris?]. *AutonetMagz* (ภาษาอินโดนีเซีย). Indonesia. สืบค้นเมื่อ 2019-10-21.
5. ↑  "Yaris Sport". Toyota Chile. คลังข้อมูลเก่าเก็บจากแหล่งเดิมเมื่อ 2014-06-08.
6. ↑  "Tu voto fue positivo: el Toyota Yaris llegará a la Argentina en 2016" [Your vote was positive: the Toyota Yaris will arrive in Argentina in 2016] (ภาษาสเปน). Argentina Autoblog. 2015-06-30. สืบค้นเมื่อ 2016-04-17.